text: Røgalarm vækkede beboerne ved villabrand
  02 februar 2017 kl. 05.44
  Værdien af en røgalarm bestod sin prøve natten til torsdag, da der udbrød brand i en villa i Toftlund.
  Kort før klokken 03 i nat blev der slået alarm om en brand i en villa på Danavej i Toftlund.
  Husets beboere slap i tide og uskadt ud af huset, hvor skaderne blev begrænset til en udbrændt stue.
  Brand & Redning Sønderjylland fremhæver, at husets røgalarm spillede en vigtig rolle for, at branden blev opdaget i tide.
  - Vi har en mistanke om, at branden er opstået i forbindelse med, at en computer stod til opladning i stuen, siger vagtchef Søren Strægaard, Syd- og Sønderjyllands Politi, torsdag morgen til TV SYD.
  Brugt røgalarm fra brand i Toftlund. Husk røgalarmer redder liv pic.twitter.com/nYKLB7eqL5
  
  Brand i en villa på Danavej i Toftlund. Ingen tilskadekomne, men stuen udbrændte. #politidk
  
  